Javaslat AZ EURÓPAI PARLAMENT ÉS A TANÁCS HATÁROZATA Az Európai Globalizációs Alkalmazkodási Alap igénybevétele – Írország „EGF/2014/016 IE/Lufthansa Technik” referenciaszámú kérelme /* COM/2015/047 final - 2015/ ( ) */





INDOKOLÁS A JAVASLAT HÁTTERE 1. Az Európai Globalizációs Alkalmazkodási Alapból (EGAA) nyújtott pénzügyi hozzájárulásokra vonatkozó szabályokat az Európai Globalizációs Alkalmazkodási Alapról (2014–2020) és az 1927/2006/EK rendelet hatályon kívül helyezéséről szóló, 2013. december 17-i 1309/2013/EU európai parlamenti és tanácsi rendelet[1] (a továbbiakban: az EGAA-rendelet) tartalmazza. 1. Az írországi Lufthansa Technik Airmotive Ireland Ltd (LTAI) vállalatnál és annak két szállítójánál történt elbocsátásokat követően az ír hatóságok „EGF/2014/016 IE/Lufthansa Technik” referenciaszámmal kérelmet nyújtottak be az EGAA-ból igénybe vehető pénzügyi hozzájárulás iránt. 2. A kérelem értékelése után a Bizottság az EGAA-rendelet valamennyi vonatkozó rendelkezése alapján megállapította, hogy az EGAA-ból igénybe vehető pénzügyi hozzájárulás odaítélésének feltételei teljesülnek. A JAVASLAT ÖSSZEFOGLALÁSA EGAA-kérelem || EGF/2014/016 IE/Lufthansa Technik Tagállam || Írország Érintett régió(k) (NUTS 2. szint) || IE 02 – Dél- és Kelet-Írország A kérelem benyújtásának dátuma || 2014. szeptember 19. A kérelem átvételi elismervényén feltüntetett dátum || 2014. szeptember 24. A kiegészítő információ iránti kérelem időpontja || 2014. október 3. A kiegészítő információ benyújtásának határideje || 2014. november 14. Az értékelés befejezésének határideje || 2015. február 6. Beavatkozási kritérium || Az EGAA-rendelet 4. cikkének (2) bekezdése Elsődlegesen érintett vállalat || Lufthansa Technik Airmotive Ireland Ltd Gazdasági ágazat(ok) (NACE Rev. 2. ágazat)[2] || 33. ágazat (Ipari gép, berendezés, eszköz javítása) A leányvállalatok, a szállítók és az ellátási lánc következő szintjein álló termelők száma: || 2 Referencia-időszak (négy hónap): || 2014. március 1-től 2014. június 30-ig A referencia-időszak alatt elbocsátottak és tevékenységüket befejezők száma (a): || 149 A referencia-időszak előtt vagy után elbocsátottak és tevékenységüket befejezők száma (b): || 275 Az elbocsátott személyek száma összesen (a + b): || 424 A megcélzott kedvezményezettek becsült száma összesen: || 250 A megcélzott nem foglalkoztatott, oktatásban és képzésben nem részesülő fiatalok (NEET-fiatalok) száma: || 200 A személyre szabott szolgáltatásokhoz kapcsolódó költségvetés (EUR) || 3 922 944 Az EGAA végrehajtásához kapcsolódó költségvetés[3] (EUR) || 228 320 Teljes költségvetés (EUR) || 4 151 264 EGAA-hozzájárulás (60 %) (EUR) || 2 490 758 A KÉRELEM ÉRTÉKELÉSE Az eljárás 3. Az ír hatóságok 2014. szeptember 19-én nyújtottak be kérelmet „EGF/2014/016 IE/Lufthansa Technik” referenciaszámon, attól az időponttól számított 12 héten belül, amikor teljesültek a 6–8. pontban ismertetett beavatkozási kritériumok. A Bizottság a kérelem benyújtásától számított két héten belül, 2014. szeptember 24-én visszaigazolta a kérelem átvételét, majd 2014. október 3-án kiegészítő információkat kért az ír hatóságoktól. Az ír hatóságok a kérés keltétől számított hat héten belül megküldték a kért kiegészítő információkat. A teljes kérelem kézhezvételétől számított 12 hetes határidő, amelyen belül a Bizottságnak le kell zárnia annak értékelését, hogy a kérelem megfelel-e a pénzügyi hozzájárulás feltételeinek, 2015. február 6-án jár le. A kérelem elfogadhatósága Az érintett vállalatok és kedvezményezettek 4. A kérelem a Lufthansa Technik Airmotive Ireland Ltd (az elsődlegesen érintett vállalat) és két beszállítója 424 elbocsátott munkavállalóját érinti. Az elsődlegesen érintett vállalat a NACE Rev. 2. rendszer szerinti gazdasági ágazatok közül a 33. ágazatban („Ipari gép, berendezés, eszköz javítása”) működött. Az érintett vállalatoknál történt elbocsátások helyszíneinek zöme a Dél- és Kelet-Írország (IE02) NUTS[4] 2. szintű régióban található. A vállalatok neve és a referencia-időszakon belül elbocsátott személyek száma Lufthansa Technik Airmotive LTD || 415 || || QCafe || 4 || || Senaca-csoport || 5 || || Vállalatok összesen: 3 || Elbocsátott munkavállalók száma összesen: || 424 A tevékenységüket megszüntető önálló vállalkozók száma összesen: || 0 A támogatásra jogosult munkavállalók és önálló vállalkozók száma összesen: || 424 Beavatkozási kritériumok 5. Az ír hatóságok kérelmüket az EGAA-rendelet 4. cikkének (2) bekezdése szerinti beavatkozási kritérium alapján nyújtották be, eltérve a szóban forgó rendelet 4. cikke (1) bekezdésének a) pontjában megfogalmazott követelményektől, amely a támogatást a következőkhöz köti: legalább 500 elbocsátott munkavállaló vagy tevékenységét megszüntető önálló vállalkozó egy négyhónapos referencia-időszak alatt egy vállalkozáson belül egy tagállamban, ideértve a vállalkozás beszállítói vagy felhasználói termelői körében elbocsátott munkavállalókat és tevékenységüket megszüntető önálló vállalkozókat is. A kérelem igazolja a négyhónapos referencia-időszak meglétét (2014. március 1-jétől június 30-ig), az elbocsátott munkavállalók száma azonban nem éri el az 500-at, ezért a kérelem nem nyújtható be a 4. cikk (1) bekezdésének a) pontja alapján. Az ír hatóságok érvelése szerint a szóban forgó esetben kivételes körülmények állnak fenn, és az elbocsátások súlyos hatással vannak a foglalkoztatottságra, valamint a helyi és regionális gazdaságra (lásd a 21–23. pontot). 7. A kérelem a következőkre vonatkozik: – 148 munkavállaló, akiket a négyhónapos referencia-időszak alatt a Lufthansa Technik Airmotive Ltd-től bocsátottak el[5], – 1 munkavállaló, akit a négy hónapos referencia-időszak alatt az elsődlegesen érintett vállalat egyik szállítójától bocsátottak el, Az elbocsátások és a tevékenységüket megszüntető önálló vállalkozók számának kiszámítása 8. Az elbocsátások kiszámítására a következőképpen került sor: – 1 elbocsátás attól a naptól számítva, amelyen a munkáltató a 98/59/EK tanácsi irányelv[6] 3. cikke (1) bekezdésének megfelelően, írásban értesítette az illetékes hatóságot a tervezett csoportos létszámcsökkentésről. Az ír hatóságok az értékelés Bizottság általi befejezését megelőzően megerősítették, hogy az említett elbocsátások ténylegesen megtörténtek. – 148 elbocsátás a munkaszerződés tényleges megszüntetésének vagy lejáratának időpontjától. Támogatható kedvezményezettek 9. A már említett munkavállalókon túl 275 olyan munkavállaló is a támogatható kedvezményezettek közé tartozik, akiket a négy hónapos referencia-időszak előtt vagy azt követően bocsátottak el. Ezeket a munkavállalókat a tervezett elbocsátások 2013. november 15-i általános bejelentése után bocsátották el. Egyértelmű ok-okozati összefüggés mutatható ki a referencia-időszakban az elbocsátásokat kiváltó eseménnyel, tehát az elbocsátó intézmény bezárásával. 10. A támogatásra jogosult kedvezményezettek száma tehát összesen 424. Az elbocsátások és a világkereskedelemben a globalizáció hatására bekövetkezett jelentős strukturális változások közötti kapcsolat 11. Az elbocsátások és a világkereskedelemben a globalizáció hatására bekövetkezett jelentős strukturális változások közötti kapcsolat bizonyítása érdekében Írország azzal érvelt, hogy az LTAI-nál bekövetezett elbocsátáshullám elsősorban az EU termék- és szolgáltatáskereskedelmében bekövetkezett komoly változások eredménye, amely viszont az új generációs légi járművek és alkatrészek gyártása felé forduló technológiai fordulat következménye; a tágabb értelemben vett légijárműalkatrész-gyártás gyakorlatának változása az LTAI alapját képező üzleti modell alapvető piaci tényezőire való kihatással együtt, valamint a globális légijármű-gyártás helyében bekövetkezett változás következménye. 12. Az elmúlt húsz évben a legjobban elterjedt, szinte teljesen fémből készült, mechanikus, elektromechanikus, hidraulikus és pneumatikus légijármű-modellek (pl. B737-200/300/400/500, MD80, B747-100/200/300 és DC10/MD11) átadták helyüket az egyre nagyobb arányban kompozit anyagokból készült, vagy fém/kompozitanyag alapú szerkezettel rendelkező, elektronikus vezérlésű, teljesen számítógépvezérelt légi járműveknek. Ugyanígy, az 1960–1970-es évek hajtóműtervezése is átadta helyét a nagyon kifinomult anyagoknak és az aerodinamikus tervezésnek. 13. A jövő légijármű-flottáit valószínűleg az olyan egyfolyosós / keskeny törzsű repülőgép-modellek fogják uralni, mint például a B737-600/700/800/900 és az A32Fam-típusok. Az e típusú modellek a világ flottáinak 64 %-át teszik ki jelenleg, míg a jövőben várhatóan a 70 %-át fogják kitenni (több mint 29 000 légi járművel). A keskeny törzsű légi járművek iránti kereslet elsősorban Ázsiában és a Távol-Keleten fog megnövekedni, ahol a légi közlekedési ágazat egyre terjeszkedik, és ahol általában véve is szélesebb körben szükséges a régebbi légijármű-típusokat újabb, keskeny törzsű modellekre cserélni[7]. 14. Az olyan új generációs típusok, mint a B737 Max és A320 Neo érkezésével az üzemeltetők egyre inkább kivonták a forgalomból a régebbi típusú járműveket és az új generációs típusok régebbi változatainak egy részét. Az elmúlt öt évben az LTAI portfóliójának központi elemét képező hajtómű-típusok által működtetett régebbi légijármű-modelleket jelentősen nagy arányban vonták ki a forgalomból. 15. Az LTAI hagyományos üzleti modellje olyan elemekből tevődik össze, amelyek komoly nyomás alá kerültek a világ légijármű-flottái profiljainak változása, és az ebből következő egyes légijármű-modellek – amelyek az LTAI portfóliójának alapját képezték – forgalomból való gyors kivonása által. 16. Az LTAI egy rendkívül jól felépített, hajtómű-alkatrészekkel kereskedő ágazattal is rendelkezett, amelyen keresztül saját erőből is képes volt hozzáférni és kereskedni az anyagbeszállítók és javítóügynökségek világszintű hálózatával, és amely nagy versenyelőnyt is nyújtott neki a hajtómű-javítási megbízási szerződések megszerzésében. 17. A hajtóműtechnológia egyre növekvő költségei, valamint a párhuzamos javítási technológia fejlődése arra ösztönözte az eredetiberendezés-gyártókat – leginkább olyan nem európai cégeket, mint a General Electric, Pratt Whitney, Honeywell és International Aero Engines –, hogy ők is fokozzák jelenlétüket a karbantartási, javítási és felülvizsgálati piacon. 18. A globális légi közlekedés növekedésének mozgatórugója az olyan országok iparosodása, mint India és Kína. Ázsiában, a Csendes-óceán térségében és a Közel-Keleten a kereskedelmi légi járművek karbantartási, javítási és felülvizsgálati szektora számára új lehetőséget jelentenek az új nemzetközi és belföldi repülőterek építéséről szóló ambiciózus tervek. E háttér-információk figyelembevételével a karbantartással, javítással és felülvizsgálattal foglalkozó vállalatok elsősorban Kínában, de az APAC-régióban és a Közel-Keleten is komoly befektetéseket végeznek, hiszen növekedésüket elsősorban az a tendencia hajtja, hogy a nyugat-európai és egyesült államokbeli légitársaságok széles törzsű légi járműveiket Kínába küldik nagyjavításra[8]. 19. A Lufthansa Technik a közelmúltban stratégiai szövetségeket keresett és kötött több APAC-régióbeli – így kínai és fülöp-szigeteki – légitársasággal, felfedezve a légi járművek és alkatrészeik EU-n kívüli javítási, karbantartási és felülvizsgálati tevékenységében rejlő lehetőségeket. A Lufthansa Technik anyavállalat emellett úgy határozott, hogy Airbus A330/340 járműveinek javítási, karbantartási és felülvizsgálati műveleteit ezentúl globális szinten a Lufthansa Technik Philippines (LTP) leányvállalatával végezteti el, azzal a tervével összhangban, hogy egyes széles törzsű légi járműveinek nagyjavítási létesítményeit Ázsiába helyezze át az olcsóbb munkaerő miatt. Az LTP munkavállalóinak száma 1 800-ról 2 200-ra nőtt, a fülöp-szigeteki gépészek Németországban kaptak képzést[9]. 20. A Lufthansa Technik 2013-ban és 2014 elején szerződést kötött vagy hosszabbított meg a malajziai Air Asia X-szel (légijármű-karbantartás), az indiai GoAirrel és a Sri Lankan Airlinesszal (alkatrész-karbantartás), valamint a Pakistan International Airlinesszal (hajtómű-karbantartás). Emellett még egy eredetiberendezés-gyártóval, az egyesült államokbeli UTC Aerospace-szel is megkötött egy hosszú távú alkatrész-karbantartási szerződést. 21. Ezen EU-n kívüli vállalatokat egyértelműen arra használják fel, hogy a Lufthansa uniós főbázisainál olcsóbban biztosítsanak kapacitást és szolgáltatásokat, ezzel is segítve az EU-n kívüli légiközlekedési ágazat gyors növekedését. 22. Idáig a „munkagépek és berendezések javítása és beszerelése”-ágazat két EGAA-kérelmet nyújtott be (a jelen kérelmet beleértve), a másik ügy a pénzügyi és gazdasági világválsággal volt kapcsolatos[10]. Az elbocsátásokhoz és az önálló vállalkozók tevékenységének megszűnéséhez vezető események 23. Az Lufthansa Technik Airmotive Ireland Ltd vállalatnál történt elbocsátások oka a vállalat bezárása, amely a teljes személyzet elbocsátásához vezetett. 24. Az Airmotive Ireland légijármű-karbantartási, -javítási és -felülvizsgálati üzemét az Aer Lingus alapította 1980-ban a Dublin megyei Rathcoole-ban. A Lufthansa Technik Airmotive Ireland Limited (LTAI) 1997-ben 60 %-os részesedést szerzett a cégben, majd teljes tulajdonjogot 1999-ben. 25. 2010 októberében a Lufthansa egyik 100 %-ban tulajdonolt leányvállalata, a Shannon Aerospace 100 munkavállalót bocsátott el a német tulajdonú vállalat széleskörű átszervezési programja keretében, amelyet elsősorban a fenntarthatatlan költségalapnak tulajdonított[11]. 26. 2013. november 15-én a vállalat bejelentette, hogy nyugat-dublini üzeméből 409 munkavállalót bocsát el. A vállalat szerint az LTAI működésének részletes felülvizsgálatát követően döntött az elbocsátások mellett, a csökkenő bevétel és a szűkülő nemzetközi piaci lehetőségek figyelembevételével[12]. 27. Az LTAI és az iparfejlesztési hatóság hiába törekedtek vásárlót találni az üzemre, 2013 decemberében bejelentették, hogy 2014-ben összesen 415 munkavállalót bocsátanak el, és bezárják a létesítményt. Az elbocsátási folyamatot 2013 decemberében kezdték meg, és terv szerint 2014 júniusában kellett befejeződnie. Az elbocsátások várható hatása a helyi, a regionális és az országos gazdaságra és foglalkoztatásra 28. A 415 Lufthansa-dolgozó Dublin kerületeiben (212-en South Dublin, Fingal, Dublin City és Dun Laoghaire-Rathdown kerületekből), Kildare (140), Meath (15), Wicklow (14) és más környező megyékben (34) lakik. A dublini lakosok közül több mint 60-an Rathcoole közelében élnek, így Tallaghtban és Clondalkinben (South Dublin) és Blanchardstownban (Fingal). 29. A legutolsó, 2011-es népszámlálási adatok szerint a 15 évesnél idősebb, 3 608 662 főt számláló népességből a „munkanélküli, munkahelyét elvesztett vagy feladó” kategóriába Írországban 390 677-en tartoznak (10,83 %). Bár South Dublin körzet munkanélküliségi rátája csak kicsivel magasabb (11,61 %) az országos aránynál, ezen adatok mögött jelentős helyi jellegű hátrányokat lehet felfedezni. 30. A 3 409 választói körzetből munkanélküliségi ráta alapján Blanchardstown-Tyrrelstown (24,64 %[13]), Tallaght-Killinarden (23,83 %[14]), Clondalkin-Rowlagh (22,34 %[15]) és Tallaght-Fettercairn (22,01 %[16]) körzetek az ország 25 legmagasabb munkanélküliségi rátájával küszködő körzetek közé tartoznak. Más társadalmi-gazdasági mutatók alapján – az alacsony képzettségi eredmények, a szakmai képesítések hiánya, és az önkormányzati lakásokban élők magas aránya – e választói körzetek elszegényedettek és jelentős hátrányokkal küszködnek. 31. A munkanélküliség szintjének mérésére szolgáló ún. Live Registerben nyilvántartott személyek száma a dublini régióban 2014 áprilisa és májusa között 94 529-ről 94 940-re emelkedett (0,43 %-os növekedés), míg az országban 388 559-ről 388 764-re (0,05 %-os növekedés)[17]. 32. 2012 végére Írországban a munkaképes, 15 és 64 év közötti korú lakosság 59 %-ának volt fizetett munkahelye. Ez az arány jelentősen alacsonyabb az Írország Európa 2020 stratégiájában meghatározott 69–71 %-os foglalkoztatási rátánál[18]. A kérelem elfogadhatóságát indokoló kivételes körülmények bemutatása 33. Írország szerint annak ellenére, hogy a négyhónapos referencia-időszakban 500-nál kevesebb elbocsátásra került sor, a foglalkoztatottságra, valamint a helyi és regionális gazdaságra gyakorolt súlyos negatív hatás miatt fennálló kivételes körülményekre tekintettel a kérelem hasonlít az EGAA-rendelet 4. cikke (1) bekezdésének a) pontja szerint benyújtott kérelmekhez. Ezért az ír hatóságok tájékoztatást adnak a szektorbeli vállalatokban bekövetkezett elbocsátáshullámokról. Az elbocsátások 2009-ben és 2010-ben kezdődtek az SR Technics dublini repülőtéren található karbantartási, javítási és felülvizsgálati üzemében, 1365 munkavállaló elbocsátásával. 2013 novemberében bejelentették a dél-dublini Lufthansa Technik Airmotive Irelandnál végrehajtandó elbocsátásokat, melyet a Pratt and Whitney-nél – egy másik, Rathecoole központú karbantartási, javítási és felülvizsgálati cég – bejelentett 107 munkavállaló elbocsátása követett. Emellett 2014 szeptemberében további 400 munkavállaló elbocsátását is bejelentették a belfasti Bombardier légiforgalmi társaságnál, amely a Lufthansa Technik elbocsátott munkavállalói potenciális munkaadójává válhatott volna, hiszen csak körülbelül 120 km-nyire található Dublintól. 34. Mivel jelenleg körülbelül 1 550 embert foglalkoztatnak Írországban e szektorban, a fenti számok nagyjából 52 %-os foglalkoztatási csökkenést mutatnak a területen. 35. Az ír hatóságok szerint a szektorban dolgozók rendkívül specifikus készségekkel rendelkeznek, amelyeket más szektorok csak nehezen aknázhatnak ki, csökkentve ezzel egy új munkahely megtalálásának esélyeit. Ez utóbbi kijelentés még inkább érvényes az idősebb (a Lufthansa Technik munkavállalóinak körülbelül 20 %-a), vagy az ugyanazon munkaadónál régóta dolgozó munkavállalók esetében. A megcélzott kedvezményezettek és a javasolt intézkedések A megcélzott kedvezményezettek 36. Az intézkedésekben várhatóan részt vevő megcélzott munkavállalók becsült száma 250. E munkavállalók adatai nemek, állampolgárság és életkor szerinti bontásban: Kategória || A megcélzott kedvezményezettek száma Nem: || Férfiak: || 220 || (88 %) || Nők: || 30 || (12 %) Állampolgárság: || Uniós polgárok: || 246 || (98,4 %) || Nem uniós polgárok: || 4 || (1,6 %) Korcsoport: || 15 és 24 év közöttiek || 12 || (4,8 %) || 25 és 29 év közöttiek: || 18 || (7,2 %) || 30 és 54 év közöttiek: || 149 || (59,6 %) || 55 és 64 év közöttiek: || 70 || (28,0 %) || 64 év feletti: || 1 || (0,4 %) 37. Az ír hatóságok az EGAA-ból társfinanszírozott, személyre szabott szolgáltatásokat fognak nyújtani legfeljebb 200 olyan nem foglalkoztatott, oktatásban és képzésben nem részesülő fiatal (NEET-fiatal) számára, aki a kérelem benyújtásának időpontjában 25 évnél fiatalabb volt, tekintve, hogy mind a 424 elbocsátásra a 10. bekezdés szerint az ifjúsági foglalkoztatási kezdeményezés alapján támogatható Dél- és Kelet-Írország (IE02) NUTS 2. szintű régióban kerül sor. A javasolt intézkedések támogathatósága 38. Az elbocsátott munkavállalóknak és a NEET-fiataloknak nyújtott, személyre szabott szolgáltatások az alábbiakat foglalják magukban: – Pályaorientáció és karriertervezés: Ez az intézkedés rendkívül fontos az elbocsátott munkavállalók számára a kezdeti útveszettség és bizonytalanság leküzdésében a munkaerőpiacra való visszatalálással kapcsolatban. A korai tanácsadás világos, módszeres formában segíthet az elbocsátott munkavállalóknak helyzetüket és kilátásaikat felmérni. Ha az elbocsátás óta már eltelt némi idő, a jobban személyre szabott további tanácsadás hasznos a munkavállaló foglalkoztatás felé való visszaterelésében. A támogatások között szerepel az egyéni profilalkotás, a szükségletek meghatározása, az önéletrajz elkészítése, a karrier-tanácsadás és -tervezés, az álláskereséshez nyújtott segítség, valamint egyéb kapcsolódó támogatás és tanácsadás. Az elbocsátott munkavállalókat olyan szervek látják el szolgáltatásokkal, mint az ír szociális védelmi minisztérium, oktatási és képzési tanácsok, az ír oktatási és képzési hatóság (SOLAS) EGAA-koordinációs részlege, valamint ahol indokolt, magánúton megbízott tanácsadási szakértők. A biztosított szolgáltatások között találhatóak a hivatalos, QQI/FETAC által akkreditált karriertervezési tanfolyamok is, amelyek belépőként szolgálnak a formálisabb, foglalkoztatást célzó oktatási és képzési tanfolyamok felé. – EGAA képzési támogatás: Ezen intézkedéseket az ír oktatási és képzési hatóság (SOLAS) nemzeti EGAA-koordinációs csoportja által jóváhagyott privát szolgáltatók biztosítják. Az EGAA képzési támogató mechanizmusa az EGAA-kedvezményezetteknek a számukra megfelelő és jóváhagyott képzések, továbbtanulási és felsőoktatási programok (beleértve például az Ír Légiközlekedési Hatóság által tervezett kurzusokat) azonosításában és kiválasztásában nyújt nagyobb rugalmasságot, az állami szervek által biztosított programokon felül. – Képzési és továbbtanulási programok: E programokat elsősorban állami szervek, így az oktatási és képzési tanácsok biztosítják, viszont olyan ágazati kezdeményezéseken keresztül, mint a Skillnets képzési hálózati programok (www.skillnets.ie), vagy a Fast Track to IT (FIT – www.fit.ie), magánszolgáltatók is kiveszik részüket a munkából. E szolgáltatók meghatározott (tanulószerződéses) gyakornoki, szakmai gyakorlati és közösségorientált képzési programokat is biztosíthatnak a szociális védelmi minisztériummal, valamint az ilyen intézkedésekért nemzeti szinten felelős állami szervekkel való egyeztetés után. – Felsőoktatási programok: A felsőoktatási programokat Dublin körzetében és vidéken államilag támogatott intézmények fogják biztosítani a célcsoport számára, mind teljes, mint részidős tagozatokban. Az érintett munkavállalók lakóhelyének megfelelő általános vonzáskörzetet az Institute of Technology Tallaght, az Institute of Technology Blanchardstown, az Institute of Technology Carlow, a Dublin Institute of Technology és a Dublin City University szolgálják ki, kulcsfontosságú szerepet betöltve ezzel. Rövid idejű átképzési tanfolyamokat indíthatnak a képzett személyek hiányával küzdő területek helyzetének javítására a Springboard (www.springboardcourses.ie) és hozzá hasonló kezdeményezések finanszírozásával. Az EGAA képzési támogatása (QQI/HETAC) is rendelkezésre áll az elbocsátott munkavállalók számára annak érdekében, hogy hozzáférhessenek olyan magán felsőoktatási programokhoz, amelyek rendkívül specifikusak, vagy amelyeket az államilag finanszírozott rendszer nem kínál. A hangsúly azon munkavállalók gondos értékelésén lesz, akik felsőoktatási programba szeretnének jelentkezni; itt figyelmet fordítanak készségeikre, és arra, hogy alkalmasak-e a megfelelő kurzusokra, vagy előkészítő kurzusok és egyéb támogatási opciók választása indokoltabb-e számukra. – Vállalkozási/önfoglalkoztatási támogatások: A vállalkozási és önfoglalkoztatási támogatásokat leginkább a régió helyi munkaügyi hivatalai fogják elosztani. Számos támogatási forma áll azon kedvezményezettek rendelkezésére, akik önfoglalkoztatókká szeretnének válni és a saját vállalkozás alapítását járható útnak tekintik. Bevezető modulok, vállalkozástervezési képzési műhelyek, mentorálás és kezdőtámogatás-pályázó képzések is találhatóak a támogatási formák között. A szociális védelmi minisztériumon, a Skillnets-hálózatokon vagy a felsőoktatási intézményekkel való együttműködésen keresztül egyéb vállalkozóképzési támogatási formákat is elindíthatnak, ha ez indokolt. – Jövedelemtámogatások, beleértve az EGAA tanfolyami hozzájárulási rendszerét: Ezen intézkedés célja javítani a pályaorientációhoz, képzési és oktatási kurzusokhoz való hozzáférést és az azokban való részvételt. Egy EGAA-s tanfolyami hozzájárulási rendszeren keresztül néhány, a kurzusok hozzáférhetőségével és a részvétellel kapcsolatos járulékos költséget fedeznek. Az EGAA koordinációs részlege által kezelt tanfolyami hozzájárulás fedez néhány, a hozzáférhetőséggel, tartózkodással, tananyagokkal, felszereléssel, stb. kapcsolatos költséget. Indokolt esetben más forrásokból is származhatnak juttatások, így az oktatási és képzési tanácsoktól, a szociális védelmi minisztérium „Back to Education” és „Back to Work Enterprise” programjaiból, az oktatási és képzési minisztérium tanulói ösztöndíjaiból, stb. A NEET-fiataloknak biztosított szolgáltatások ugyanazokból az elemekből épülnek fel, mint az elbocsátott munkavállalóknak nyújtott szolgáltatások, viszont ezeket minden egyes NEET-fiatal esetében személyre szabják. 39. Az itt leírt javasolt intézkedések az EGAA-rendelet 7. cikkében meghatározott támogatható tevékenységek közé sorolható aktív munkaerő-piaci intézkedéseknek minősülnek. Ezek a tevékenységek nem helyettesítik a passzív szociális védelmi intézkedéseket. 40. Az ír hatóságok megadták a szükséges információkat a nemzeti jog vagy a kollektív szerződések értelmében az érintett vállalat számára kötelező intézkedésekről. Megerősítették, hogy az EGAA-ból származó pénzügyi hozzájárulás nem helyettesíti ezeket az intézkedéseket. Becsült költségvetés 41. A költségek teljes becsült összege 4 151 264 EUR, amely a személyre szabott szolgáltatásokra fordított 3 922 944 EUR-t, továbbá az előkészítő, irányítási, tájékoztatási és nyilvánossággal kapcsolatos, valamint ellenőrzési és beszámolási tevékenységekre szánt 228 320 EUR összegű kiadásokat foglalja magában. 42. Az EGAA-ból igényelt teljes pénzügyi hozzájárulás összege 2 490 758 EUR (az összköltség 60 %-a). Intézkedések || A résztvevők becsült száma || Az egy résztvevőre eső becsült költség (EUR-ban) (*) || Becsült összköltség (EUR-ban) (**) Személyre szabott szolgáltatások (az EGAA-rendelet 7. cikke (1) bekezdésének a) és c) pontja szerinti intézkedések) Pályaorientáció és karriertervezési segítségnyújtás || 450 || 404 || 181 924 EGAA képzési támogatás || 198 || 2 106 || 416 932 Képzési és középfokú oktatási programok || 218 || 4 123 || 898 910 Felsőoktatási programok || 116 || 6 310 || 731 933 Vállalkozási/önfoglalkoztatási támogatások || 50 || 6 404 || 320 214 Részösszeg (a): Az (a) és (b) összköltségének százaléka: || – || 2 549 913 (65 %) Juttatások és ösztönzők (az EGAA-rendelet 7. cikke (1) bekezdésének b) pontja szerinti intézkedések) Jövedelemtámogatás, beleértve a képzési költségekhez való hozzájárulást is || 358 || 3 835 || 1 373 031 Részösszeg (b): Az (a) és (b) összköltségének százaléka: || – || 1 373 031 (35 %) Az EGAA-rendelet 7. cikkének (4) bekezdése szerinti intézkedések 1. Előkészítő tevékenységek || – || 3 000 2. Irányítás || – || 144 229 3. Tájékoztatás és nyilvánosság || – || 41 713 4. Ellenőrzés és jelentéstétel || – || 39 378 Részösszeg (c): Az összköltség százaléka (a+b+c): || – || 228 320 (5,5 %) Összköltség (a + b + c): || – || 4 151 264 EGAA-hozzájárulás (az összköltségek 60 %-a) || – || 2 490 758 (*) A tizedes érték elkerülése érdekében a támogatásra jogosult munkavállalóra eső becsült költségeket kerekítették. A kerekítésnek nincs kihatása az egyes intézkedések összköltségeire. (**) A tizedes érték elkerülése érdekében a teljes költségeket kerekítették. 43. A fenti táblázatban az EGAA-rendelet 7. cikke (1) bekezdésének b) pontjának megfelelő intézkedésként meghatározott intézkedések költsége nem haladja meg a személyre szabott szolgáltatások összehangolt csomagja összköltségének 35 %-át. Az ír hatóságok megerősítették, hogy ezen intézkedések a munkakereső vagy képzési tevékenységekben részt vevő megcélzott kedvezményezettek tevékeny részvételétől függnek. 44. Az ír hatóságok megerősítették, hogy az önálló vállalkozáshoz, vállalkozásalapításhoz, valamint a vállalkozás alkalmazottak által történő átvételéhez kapcsolódó beruházás költsége kedvezményezettenként nem haladhatja meg a 15 000 EUR-t. A kiadások támogathatóságának időszaka 45. Az ír hatóságok 2013. december 7-én kezdték meg a személyre szabott szolgáltatások nyújtását a célzott kedvezményezettek részére. A 29. pontban említett intézkedésekkel kapcsolatos kiadásokhoz ezért 2013. december 7-től 2016. szeptember 19-ig nyújtható pénzügyi támogatás az EGAA-ból, kivéve a felsőoktatási programokat, amely területen 2017. március 19-ig nyújtható pénzügyi támogatás. 46. Az EGAA végrehajtásával összefüggésben az ír hatóságoknál 2013. november 15-től kezdődően merültek fel igazgatási kiadások. Az előkészítő, irányítási, tájékoztatási és nyilvánossággal kapcsolatos, valamint ellenőrzési és jelentéstételi tevékenységekre fordított kiadásokhoz ezért 2013. november 15. és 2017. március 19. között nyújtható támogatás az EGAA-ból származó pénzügyi hozzájárulásból. A nemzeti vagy uniós forrásokból finanszírozott intézkedéseket kiegészítő jelleg 47. A tagállami előfinanszírozás vagy társfinanszírozás forrása az ír pénzügyminisztérium, amely a szolgáltatások előfinanszírozását, az EGAA igénybevételének jóváhagyását követően pedig a program társfinanszírozását biztosítja. A pénzügyi források a nemzeti képzési alapból (National Training Fund), valamint az oktatási és képzési minisztérium (Department of Education and Skills) és egyéb releváns kormányszervek költségvetéséből származnak. A megcélzott kedvezményezettekkel vagy képviselőikkel, a szociális partnerekkel, illetve a helyi és regionális hatóságokkal folytatott konzultáció során követett eljárások 48. Az ír hatóságok jelezték, hogy a személyre szabott szolgáltatások összehangolt csomagja a megcélzott kedvezményezettekkel, azok képviselővel, valamint a szakszervezetekkel egyeztetve készült el. 49. A foglalkoztatási, vállalkozásügyi és innovációs minisztérium közelgő csoportos létszámcsökkentésről szóló értesítésének kézhezvétele után az EGAA irányító hatósága 2013 novemberében az iparfejlesztési hatósággal együtt felvette a kapcsolatot a vállalat vezetésével, valamint közvetlen kapcsolatot létesített a SIPTU (Services Industrial Public and Technical Union), TEEU (Technical Engineering and Electrical Union), és Unite the Union szakszervezetekkel az elbocsátandó munkavállalók potenciális szükségleteinek azonosítása és megvitatása érdekében. 50. 2014 januárjában a szociális védelmi minisztérium az érintett munkavállalók körében átfogó felmérést végzett a célcsoport azonosítása céljából, valamint a munkavállalók iskolai végzettségének és képzettségének, illetve személyre szabott szolgáltatások iránti potenciális igényének feltérképezésére, hogy azok jobb esélyekkel térhessenek vissza a munkaerőpiacra. 51. További egyeztetéseket követően az EGAA irányító hatóságával a szakszervezeti és nem szakszervezeti képviselőkkel tartott találkozóra került sor 2014 augusztusában, ahol az EGAA folyamatáról, az adatgyűjtésről és a kérelem benyújtása terén elért előrelépésről értekeztek. Az EGAA irányító hatósága emellett egy e-mailes közvélemény-kutatást is lefolytatott az EGAA koordinációs egységén keresztül, valamint a munkavállalók képviselőinek támogatásával és együttműködésével annak érdekében, hogy felhívják a figyelmet az Alapnak az elbocsátott munkavállalókat támogató potenciáljára. 52. Mint ahogy a többi írországi EGAA-programban, itt is cél létrehozni egy konzultációs fórumot vagy kialakítani egy interaktív folyamatot, amely egyrészt kiegészíti az EGAA koordinációs egységének munkáját, másrészt lehetőséget nyújt az érintett feleknek, valamint az elbocsátott munkavállalóknak arra, hogy ők is folyamatosan visszacsatolást adhassanak az EGAA programjának végrehajtásáról. Irányítási és ellenőrzési rendszerek 53. A kérelem tartalmazza az irányítási és ellenőrzési rendszer leírását, amely meghatározza az érintett szervek felelősségi körét. Írország értesítette a Bizottságot, hogy a pénzügyi hozzájárulást az oktatásért és foglalkoztatásügyért felelős tárca kijelölt munkatársai fogják irányítani, akiket az EGAA irányító hatósága nevezett ki. Az irányító hatóság vizsgálja meg és fizeti ki a közreműködő szervezetek által a közkiadásokat kezelő szervek nevében benyújtott EGAA-kérelmeket. 54. A közreműködő szervezetek felelősek azért, hogy az irányító hatóságtól megigényeljék az EGAA-támogatásokat, és a legtöbb esetben azok kifizetéséért is. A közreműködő szervezetek felelőssége továbbá annak ellenőrzése is, hogy a támogatás célja, hatóköre és mértéke megfelel-e az EGAA-kérelem feltételeinek. Ezen felül biztosítják, hogy a kedvezményezett közszervezet megállapítsa az EGAA-val kapcsolatos minden kiadás és kérelem ellenőrzését, megfelelő nyilvántartását és belső ellenőrzési folyamatait, kellően dokumentálva. 55. Az EGAA hitelesítő hatósága felelős az EGAA által társfinanszírozott intézkedésekhez kapcsolódó kiadási kimutatások hitelesítéséért. Ezzel a hitelesítő hatóság meggyőződik a kiadások pontosságára, törvényességére, támogathatóságára és szabályszerűségére vonatkozó kötelezettségek betartásáról. Hitelesíti továbbá a záró jelentéshez mellékelendő, kiadásokat igazoló kimutatást is. 56. A záró jelentést egy független ellenőrző szerv véleménye kíséri. Az érintett tagállam vállalásai 57. Az ír hatóságok minden szükséges biztosítékot megadtak az alábbiak tekintetében: – a javasolt intézkedésekhez való hozzáférés és azok megvalósítása során tiszteletben tartják az egyenlő bánásmód és a megkülönböztetésmentesség elvét; – a nemzeti és uniós jogszabályokban a csoportos létszámcsökkentések vonatkozásában előírt követelményeknek eleget tettek; – a javasolt intézkedések nem részesülnek egyéb uniós alapok vagy pénzügyi eszközök pénzügyi támogatásában, és megtették a szükséges intézkedéseket a kettős finanszírozás megelőzésére, – a javasolt intézkedések kiegészítik a strukturális alapok által finanszírozott intézkedéseket; – az EGAA-ból nyújtott pénzügyi hozzájárulás megfelel az állami támogatásra vonatkozó uniós eljárási és anyagi szabályoknak. KÖLTSÉGVETÉSI VONZATOK Javasolt költségvetés 58. Az EGAA éves maximális összege (2011-es árakon számítva) a 2014–2020-as időszakra vonatkozó többéves pénzügyi keretről szóló, 2013. december 2-i 1311/2013/EU, Euratom tanácsi rendelet[19] 12. cikkében meghatározottaknak megfelelően 150 millió EUR. 59. Miután megvizsgálta a kérelmet az EGAA-rendelet 13. cikkének (1) bekezdésében meghatározott feltételek szempontjából, valamint figyelembe vette a megcélzott kedvezményezettek számát, a javasolt tevékenységeket és a becsült költségeket, a Bizottság azt javasolja, hogy a javasolt intézkedések összköltségének 60 %-át kitevő 2 490 758 EUR összeget folyósítsák az EGAA-ból a kérelemben igényelt pénzügyi hozzájárulás biztosítása érdekében. 60. Az EGAA igénybevételére vonatkozó javasolt határozatot az Európai Parlament és a Tanács közösen hozza meg, az Európai Parlament, a Tanács és a Bizottság között létrejött, a költségvetési fegyelemről, a költségvetési ügyekben való együttműködésről és a hatékony és eredményes pénzgazdálkodásról szóló, 2013. december 2-i intézményközi megállapodás[20] 13. pontja értelmében. Kapcsolódó jogi aktusok 61. A Bizottság az EGAA igénybevételéről szóló határozatra irányuló javaslatának benyújtásával egyidejűleg javaslatot nyújt be az Európai Parlamentnek és a Tanácsnak 2 490 758 EUR összegnek az érintett költségvetési sorba történő átcsoportosításra is. 62. A Bizottság az EGAA igénybevételéről szóló határozatra irányuló javaslatával egyidejűleg végrehajtási jogi aktus formájában egy pénzügyi hozzájárulásról szóló határozatot is elfogad, amely abban az időpontban lép hatályba, amikor az Európai Parlament és a Tanács elfogadja az EGAA igénybevételéről szóló határozatjavaslatot. Javaslat AZ EURÓPAI PARLAMENT ÉS A TANÁCS HATÁROZATA Az Európai Globalizációs Alkalmazkodási Alap igénybevétele – Írország „EGF/2014/016 IE/Lufthansa Technik” referenciaszámú kérelme AZ EURÓPAI PARLAMENT ÉS AZ EURÓPAI UNIÓ TANÁCSA, tekintettel az Európai Unió működéséről szóló szerződésre, tekintettel az Európai Globalizációs Alkalmazkodási Alapról (2014–2020) és az 1927/2006/EK rendelet hatályon kívül helyezéséről szóló, 2013. december 17-i 1309/2013/EU európai parlamenti és tanács rendeletre[21] és különösen annak 15. cikke (4) bekezdésére, tekintettel az Európai Parlament, a Tanács és a Bizottság közötti, a költségvetési fegyelemről, a költségvetési kérdésekben való együttműködésről és a hatékony és eredményes pénzgazdálkodásról szóló, 2013. december 2-i intézményközi megállapodásra[22] és különösen annak 13. cikkére, tekintettel az Európai Bizottság javaslatára, mivel: (1) Az Európai Globalizációs Alkalmazkodási Alap (a továbbiakban: EGAA) azzal a céllal jött létre, hogy támogatást nyújtson a globalizáció hatására a világkereskedelemben bekövetkezett fő strukturális változások miatt, vagy az 546/2009/EK rendelet[23] szerinti, a globális pénzügyi és gazdasági válság elhúzódása, illetve egy újabb globális pénzügyi és gazdasági válság következtében elbocsátott munkavállalóknak és tevékenységüket megszüntető önálló vállalkozóknak a munkaerőpiacon történő újbóli beilleszkedéshez. (2) Az EGAA éves maximális összege (2011-es árakon számítva) a 2014–2020-as időszakra vonatkozó többéves pénzügyi keretről szóló 1311/2013/EU, Euratom tanácsi rendelet[24] 12. cikkében meghatározottaknak megfelelően 150 millió EUR. (3) 2014. szeptember 19-én Írország kérelmezte az EGAA igénybevételét, tekintettel a Lufthansa Technik Airmotive Ireland vállalatnál és annak két beszállítójánál történt elbocsátásokra[25]. A kérelemhez az 1309/2013/EU rendelet 8. cikke (3) bekezdésének megfelelően kiegészítő információkat csatoltak. A kérelem eleget tesz az 1309/2013/EU rendelet 13. cikkében az EGAA-ból folyósított pénzügyi hozzájárulás meghatározására vonatkozóan megállapított követelményeknek. A Bizottság ezért 2 490 758 EUR rendelkezésre bocsátására tett javaslatot. (4) Az 1309/2013/EU rendelet 6. cikkének (2) bekezdése alapján Írország úgy határozott, hogy az EGAA által társfinanszírozott, személyre szabott szolgáltatásokat 200 NEET-fiatalnak is biztosítja. (5) Az EGAA-t tehát igénybe kell venni az Írország által benyújtott kérelem alapján történő pénzügyi hozzájárulás folyósítása érdekében, ELFOGADTA EZT A HATÁROZATOT: 1. cikk Az Európai Unió 2015. évi általános költségvetésének keretein belül az Európai Globalizációs Alkalmazkodási Alapból 2 490 758 EUR összeg igénybevételére kerül sor kötelezettségvállalási és kifizetési előirányzatok formájában. 2. cikk Ez a határozat elfogadásának napján lép hatályba. Kelt Brüsszelben, -án/-én. az Európai Parlament részéről a Tanács részéről az elnök az elnök [1] HL L 347., 2013.12.20., 855. o. [2] Az Európai Parlament és a Tanács 2006. december 20-i 1893/2006/EK rendelete a gazdasági tevékenységek statisztikai osztályozása NACE Rev. 2. rendszerének létrehozásáról és a 3037/90/EGK tanácsi rendelet, valamint egyes meghatározott statisztikai területekre vonatkozó EK-rendeletek módosításáról (HL L 393., 2006.12.30., 1. o.). [3] Az 1309/2013/EU rendelet 7. cikkének (4) bekezdése alapján. [4] A Bizottság 2012. november 8-i 1046/2012/EU rendelete az új regionális bontásra vonatkozó idősorok továbbítása tekintetében a statisztikai célú területi egységek nómenklatúrájának (NUTS) létrehozásáról szóló 1059/2003/EK európai parlamenti és tanácsi rendelet végrehajtásáról (HL L 310., 2012.11.9., 34. o.). [5] Az EGAA-rendelet 3. cikkének a) pontja értelmében. [6] A Tanács 1998. július 20-i 98/59/EK irányelve a csoportos létszámcsökkentésre vonatkozó tagállami jogszabályok közelítéséről (HL L 225., 1998.8.12., 16. o.). [7] Az LTAI HR-részlegének 2014. március 28-i jelentése az ír iparfejlesztési hatóságnak (IDA) [8] http://www.asianaviation.com/articles/415/China-MRO [9] http://www.lite.orientaviation.com/orient-aviation-magazine/ground-handling/lht-continues-to-spread-its-wings-in-asia#.VK_FVxtF2Uk [10] EGF/2009/021 IE/SR Technics [11] http://eurofound.europa.eu/observatories/emcc/erm/factsheets/shannon-aerospace [12] http://www.ltai.ie/press-releases-content/-/asset_publisher/3hGk/content/press-release-ltai-wind-up-media/10165 [13] http://census.cso.ie/sapmap2011/Results.aspx?Geog_Type=ED&Geog_Code=04015&CTY=04 [14] http://census.cso.ie/sapmap2011/Results.aspx?Geog_Type=ED&Geog_Code=03033&CTY=03 [15] http://census.cso.ie/sapmap2011/Results.aspx?Geog_Type=ED&Geog_Code=03009&CTY=03 [16] http://census.cso.ie/sapmap2011/Results.aspx?Geog_Type=ED&Geog_Code=03030&CTY=03 [17] http://www.cso.ie/en/releasesandpublications/er/lr/liveregistermay2014/#.VK_L0RtF2Uk [18] http://ec.europa.eu/europe2020/europe-2020-in-your-country/ireland/national-reform-programme/index_en.htm [19] HL L 347., 2013.12.20., 884. o. [20] HL C 373., 2013.12.20., 1. o. [21] HL L 347., 2013.12.20., 855. o. [22] HL C 373., 2013.12.20., 1. o. [23] HL L 167., 2009.6.29., 26. o. [24] HL L 347., 2013.12.20., 884. o. [25] Az EGAA-rendelet 3. cikkének a) pontja értelmében.